ซากุระโซว หอพักสร้างฝัน

ซากุระโซว หอพักสร้างฝัน (Sakura-sō no Petto na Kanojo; The Pet Girl of Sakurasou) เป็นไลท์โนเวลเขียนโดย Hajime Kamoshida
ส่วนฉบับอนิเมะ โรส มีเดีย แอนด์ เอ็นเตอร์เทนเมนท์ เป็นผู้ถือลิขสิทธิ์

**เนื้อเรื่อง**
ณ สถานที่ซึ่งถูกกล่าวขานว่าเป็นแหล่งรวมเด็กมีปัญหาซึ่งในความเป็นจริงแล้วที่นี่คือแหล่งรวมอัจฉริยะ “โซราตะ” หนุ่มผู้รักแมวย้ายเข้ามาอยู่ใหม่เพราะถูกไล่ออกจากหอพักปกติเนื่องจากหอพักเดิมมีกฎไม่อนุญาตให้เลี้ยงสัตว์ โซราตะตั้งเป้าหมายที่จะออกจากซากุระโซวให้ได้จนวันหนึ่งเขาได้พบกับเด็กสาวที่แสนบริสุทธิ์ซึ่งย้ายเข้ามาพักในซากุระโซวและเขาต้องรับหน้าที่ดูแลเธออย่างใกล้ชิด

**ตัวละครหลัก**

**หอซากุระโซว**
 คันดะ โซราตะ Kanda Sorata
ให้เสียงโดย - Japanโยชิตสึงุ มัตสึโอกะ  Thailandภัคภูมิ ลิ้มมานะสถาพร
สูง 169cm / นน. 60kg
 นักเรียนมัธยมปลายปี 2 ที่อาศัยในห้อง 101 ถูกย้ายมาซากุระโซวเพราะไปเก็บแมวที่ถูกทิ้งมาเลี้ยงในห้อง (จนปัจจุบันมีถึง 7 ตัว) ถึงจะไม่ค่อยพอใจที่ถูกย้ายมาที่นี่และต้องร่วมกับคนนิสัยแปลกประหลาดแต่ก็รู้สึกว่าที่นี่ทำให้เขาเปลี่ยนไป ในภายหลังเขามีความตั้งใจจะเป็นเกมดีไซเนอร์ แต่หลายๆ อย่างก็ไม่ง่ายอย่างที่เขาหวัง- ชีนะ มาชิโระ Shiina Mashiro
ให้เสียงโดย - Japan อาอิ คายาโนะ  Thailandพนาวรรณ ศรีวะโลสกุล
สูง 162cm / นน. 45kg / B79 W55 H78
 นักเรียนที่เพิ่งย้ายมา อาศัยในห้อง 202 นิสัยแปลกเพราะดูจะไม่สนใจอะไรรอบข้าง ไม่มีความระวังตัว และไม่แสดงอารมณ์ใดๆ จนทำให้โซราตะเป็นห่วงบ่อยครั้ง ความจริงเธอเป็นศิลปินชื่อดังระดับโลก มีพรสวรรค์ด้านการวาดภาพ สาเหตุที่ย้ายมาโรงเรียนนี้เพราะสนใจเรื่องการวาดมังงะ แต่เนื่องจากทุ่มเทให้กับเรื่องวาดภาพตั้งแต่เด็กทำให้ขาดความรู้สึกด้านการแสดงอารมณ์ไป รวมถึงผลการเรียนก็ไม่ดีนัก แต่หลังย้ายมาที่นี่และได้รู้จักกับคนอื่นๆ ก็เริ่มทำให้เธอมีความเปลี่ยนแปลงไปจากเดิม- อาโอยามะ นานามิ Aoyama Nanami
ให้เสียงโดย - Japanมาริโกะ นากัตสึ  Thailandเบญจวรรณ วนิชจิวพันธ์
สูง 158cm / นน. -kg / B81 W58 H83
 เพื่อนร่วมชั้นของโซราตะ ถึงจะแสดงท่าทีแข็งกร้าวต่อหน้าโซราตะบ่อยครั้ง แต่ก็หลงรักเขาอยู่ซึ่งคนรอบข้างก็รู้ (ยกเว้นตัวโซราตะเอง) ภายหลังเธอหนีจากบ้านเพราะต้องการเป็นนักพากย์และต้องการใช้ชีวิตตามทางของเธอ   เนื่องจากค่าใช้จ่ายในหอพักทั่วไปค่อนข้างสูงและเห็นความสนิทสนมระหว่างโซราตะและมาชิโร่ จึงเลือกที่จะย้ายมาที่ซากุระโซว โดยอยู่ห้อง 203- คามิอิกุสะ มิซากิ Kamiigusa Misaki
ให้เสียงโดย - Japan นัตสึมิ ทากาโมริ  Thailandธันวา ภัคดีอำนาจ
สูง 156cm / นน. 46kg / B87 W56 H85
 สาวมัธยมปลายปี 3 อาศัยในห้อง 201 ชอบทำแอนิเมชันมาก ร่าเริงและเปิดเผย ทั้งเรียนดีและวาดรูปเก่ง แต่ให้ความสนใจกับการวาดมังงะและอนิเมะเกินไปเลยถูกส่งมาที่ซากุระโซว รู้จักกับจินมานาน- มิทากะ จิน Mitaka Jin
ให้เสียงโดย - Japanทากาฮิโระ ซากูราอิ  Thailandกริน อักษรดี
สูง 178cm / นน. 65kg
 นักเรียนมัธยมปลายปี 3 อาศัยในห้อง 103 รู้จักกับมิซากิตั้งแต่เด็ก ทำตัวเหมือนเพลย์บอย คบผู้หญิงไปทั่ว รู้เรื่องงานแอนิเมชันค่อนข้างดีและชอบการเขียนบท ความจริงเหตุผลที่เขาเป็นแบบนี้เพราะเขาชอบมิซากิมาก่อน แต่ไปเข้าใจว่ามิซากิปฏิเสธความรักและไม่สนใจ ทำให้นิสัยเปลี่ยนไป- อาคาซากะ ริวโนะสุเกะ Akasaka Ryūnosuke
ให้เสียงโดย - Japanยูอิ โฮริเอะ  Thailandเบญจวรรณ วนิชจิวพันธ์,กริน อักษรดี
สูง 157cm / นน. 52kg
 นักเรียนมัธยมปลายปี 2 อาศัยห้อง 102 เขาเป็นฮิคิโคโมริอาศัยในห้องตลอดเวลา คุยกับคนอื่นผ่านมือถือ โดยสร้างโปรแกรม AI ที่เรียกว่า "Maid" สื่อสารแทน ตัวเขาถนัดด้านโปรแกรมมาก และฝันที่จะสร้างโปรแกรม Maid ให้เหมือนมนุษย์จริงๆ- เซนโกคุ จิฮิโระ Sengoku Chihiro
ให้เสียงโดย - Japan เมงูมิ  โทโยงูจิ  Thailandขนิษฐา ปราณีตพลกรัง
สูง 164cm / นน. -kg / BWH ?
 ผู้ดูแลหอพักซากุระโซวและเป็นอาจารย์สอนศิลปะที่โรงเรียน สนใจแต่เรื่องผู้ชายและแอลกอฮอล์ เป็นคนที่แนะนำและบังคับให้โซราตะดูแลมาชิโร่แทนตัวเอง ไม่ชอบให้คนอื่นบอกว่าตัวเองอายุขึ้นเลข 30 แล้ว- ริต้า เอนสเวิร์ธ Rita Einwāzu
ให้เสียงโดย - Japanอายาโกะ คาวาซูมิ  Thailandศันสนีย์ ตินห์กีรดิศ
สูง 163cm / นน. -kg / BWH ?
เพื่อนร่วมห้องของมาชิโระสมัยที่มาชิโระยังอยู่ที่อังกฤษ ริต้าเดินทางมาญี่ปุ่นเพื่อพาตัวมาชิโระกลับอังกฤษด้วยกัน เธอรู้ดีถึงระดับความสามารถของมาชิโระจึงไม่อยากให้พรสวรรค์ที่มีอยู่มันจบลงเพียงแค่การเป็นนักวาดการ์ตูนเท่านั้น ริต้ามาที่หอและดูเหมือนเธอจะถูกใจริวโนะสุเกะมาก

**แหล่งข้อมูลอื่น**
 Official website date=2013-03-24  - Anime official website date=2013-01-04  - Visual novel official website date=2013-03-16  
*14238
หมวดหมู่:บทความเกี่ยวกับ การ์ตูนญี่ปุ่น ที่ยังไม่สมบูรณ์
หมวดหมู่:การ์ตูนญี่ปุ่นแนวโชเน็ง
หมวดหมู่:ไลต์โนเวล
หมวดหมู่:ศิลปะในการ์ตูนญี่ปุ่น
หมวดหมู่:ข้อโต้เถียงในการ์ตูนญี่ปุ่น
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:มังงะของสำนักพิมพ์แอสกีมีเดียเวิร์กส์